РЕГЛАМЕНТ (ЕО) № 819/2007 НА КОМИСИЯТА
от 12 юли 2007 година
относно издаването на лицензии за износ по система A3 в сектора на плодовете и зеленчуците (домати, портокали, лимони, десертно грозде, ябълки и праскови)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), и по-специално член 35, параграф 3, трета алинея от него,
като има предвид, че:
(1)
С Регламент (ЕО) № 678/2007 на Комисията (2) се открива търг, като се определя примерният размер на възстановяванията и примерните количества, за които могат да се издават лицензии за износ по система A3.
(2)
В зависимост от представените оферти следва да се определят максималните ставки на възстановяванията и процентите на отпускане на заявените количества, посочени в офертите, които са на нивото на тези максимални размери.
(3)
За доматите, портокалите, лимоните, десертното грозде, ябълките и прасковите максималната ставка, необходима за предоставяне на лицензии, които не надхвърлят примерното количество и в рамките на предложените количества, не е по-висока от един път и половина над примерната ставка на възстановяванията,
ПРИЕ НАСТОЯЩИЯ РЕГЛАМЕНТ:
Член 1
За доматите, портокалите, лимоните, десертното грозде, ябълките и прасковите максималната ставка на възстановяване и процентът на отпускане на заявените количества, свързани с търга, открит с Регламент (ЕО) № 678/2007, се определят в приложението.
Член 2
Настоящият регламент влиза в сила на 13 юли 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 юли 2007 година.